Toshkentdagi qush bozorida cho‘l toshbaqasi, tipratikan va sa’va qushi noqonuniy sotilayotgani aniqlangan. Foto: Tabiat resurslari vazirligi Tabiat resurslari vazirligi Toshkent shahar boshqarmasi tomonidan Olmazor tumani, Qoraqamish dahasida reyd tadbiri o‘tkazildi. Tadbir davomida 2 fuqaro tomonidan qush bozorida O‘zbekiston Qizil kitobiga kiritilgan 32 bosh O‘rta Osiyo cho‘l toshbaqasi, 6 bosh uzun ignali tipratikan va 5 bosh sa’va qushi noqonuniy sotilayotgani aniqlangan. Jonivorlar olib qo‘yilib, hayvonot bog‘iga topshirilgan. Holat yuzasidan «Ma’muriy javobgarlik to‘g‘risidagi kodeks»ning 90-moddasi bilan jarima jazosi qo‘llangan. Uning miqdori xabarda keltirilmagan.